**110 KV OL DIDŽIASALIS-VYDŽIAI DEMONTAVIMO DARBAI**

**(arba)**

**110 KV OL PABRADĖ-PODOLCAI DEMONTAVIMO DARBAI**

**PROJEKTAVIMO IR STATYBOS RANGOS SUTARTIS**

**SPECIALIOSIOS SĄLYGOS**

[Publish Date], Vilnius, Nr.

**LITGRID AB** (toliau – **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš vienos pusės, ir

**[Rangovo pavadinimas]** (toliau – **„Rangovas“**), pagal [Lietuvos Respublikos] įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie bendrovę kaupiami ir saugomi [Lietuvos Respublikos] juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas], iš kitos pusės,

toliau abi kartu vadinamos „**Šalimis“**, o kiekviena atskirai „**Šalimi“**, atsižvelgdamos į tai, kad Rangovas laimėjo pirkėjo skelbtą [pirkimo pavadinimas] pirkimą Nr. [numeris], sudarė šią projektavimo ir statybos rangos sutartį (toliau – **„Sutartis“**).

Vykdydamos Sutartį, Šalys vadovausis žemiau nurodytomis Sutarties specialiosiomis sąlygomis ir Sutarties bendrosiomis sąlygomis.

Šiose Sutarties specialiosiose sąlygose didžiąja raide rašomos sąvokos atitinka Sutarties bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip. Laužtiniuose skliaustuose nurodyti punktai ir skyriai reiškia nuorodą į Sutarties bendrųjų sąlygų punktus ir skyrius, su kuriais atitinkama sąlyga yra susijusi.

|  |  |
| --- | --- |
| **Pagrindinės sąlygos** | 1. **Objektas** *[Sąvoka 1.1.14. punktas]***:**   110 kV OL Didžiasalis-Vydžiai demontavimo darbai (I Pirkimo objekto dalis)  (Arba)  110 kV OL Pabradė-Podolcai demontavimo darbai (II Pirkimo objekto dalis).   1. **Techninė užduotis / Projektas** *[Sąvoka 1.1.31. punktas]***:**   Techninė užduotis pateikiama priede Nr. 1.   1. **Darbų atlikimo terminas** *[Sąvoka 1.1.6. punktas]*:   13 mėnesių nuo Sutarties sudarymo dienos.  Darbų atlikimo terminas Šalių raštišku susitarimu gali būti pratęstas 2 mėnesiams dėl:   1. Pakeitimų Sutartyje ir įstatyme nurodytomis sąlygomis ir tvarka; 2. Išskirtinai nepalankių klimato sąlygų; 3. Nenumatomo personalo arba prekių trūkumo, sukelto epidemijos arba vykdomosios valdžios veiksmų; 4. bet kokio uždelsimo, kliūčių arba trukdymų, sukeltų arba priskirtinų Užsakovui, Užsakovo personalui arba kitiems Užsakovo rangovams statybvietėje; 5. vėlavimai, atsiradę dėl netikėtų taikytinų teisės aktų pakeitimų, kurie iš esmės turi įtakos Darbų vykdymui; 6. *force majeure* aplinkybės, kaip jos apibrėžtos Sutartyje.   Aplinkybės, kuriomis grindžiama būtinybė pratęsti Darbų atlikimo terminą, jokiu būdu negali priklausyti nuo Rangovo.  Rangovas privalo nedelsdamas, bet ne vėliau kaip per 2 (dvi) darbo dienas nuo tokių aplinkybių atsiradimo, raštu informuoti Užsakovą ir pateikti įrodymus apie minėtų aplinkybių egzistavimą. Užsakovas sprendžia dėl šių aplinkybių pagrįstumo.  Darbų atlikimo terminas gali būti pratęsiamas tiek kalendorinių dienų, kiek Rangovas ne dėl nuo jo priklausančių aplinkybių, dėl kurių buvo sustabdytas darbų (jų dalies) vykdymas, negalėjo vykdyti savo įsipareigojimų pagal Sutartį.  Ilgiau kaip 2 mėnesiams Darbų atlikimo terminas gali būti pratęstas tik tuo atveju, jeigu bus laikomasi Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ir Sutarties nuostatų. |
| **Darbai** | 1. **Projektavimo darbai***:*   Rangovas įsipareigoja parengti ir su Užsakovu suderinti 110 kV OL Didžiasalis-Vydžiai (arba) 110 kV OL Pabradė-Podolcai demontavimo darbai statinio demontavimo darbų projektą (paprastojo remonto aprašą[[1]](#footnote-2)).  Sutarties bendrųjų sąlygų nuostatos, susijusios su statinių projektavimu, taikomos tik tiek, kiek tai susiję su paprastojo remonto aprašo parengimu.   1. **Rangos darbai:**   Ypatingųjų statinių (elektros tinklų) išmontavimo, griovimo, teritorijų sutvarkymo darbai. Detalus Darbų apimties aprašymas pateikiamas Techninėse užduotyse.   1. **Užsakovo įrenginiai** *[4.9.8. punktas]:*   Darbų atlikimui Užsakovas neperduoda Rangovui jokių Įrenginių ir Medžiagų.   1. **Fizinė sauga** *[4.3.5. punktas]:*   Papildomi fizinės saugos reikalavimai Darbams netaikomi. |
| **Darbų organizavimas** | 1. **Šalių atstovai** *[5.1. skyrius]*   Užsakovo atstovas: Rangovo atstovas:  [Pareigos, vardas, pavardė] [Pareigos, vardas, pavardė]  [Telefonas, el. paštas] [Telefonas, el. paštas]  Užsakovo atstovas, atsakingas už  Sutarties ir jos pakeitimų paskelbimą:  [Pareigos, vardas, pavardė]  [Telefonas, el. paštas] |
| **Kaina ir apmokėjimas** | 1. **Sutarties kaina** *[Sąvoka 1.1.27. punktas]*:   Sutarties kaina be PVM:[suma skaičiais]  Pridėtinės vertės mokestis (PVM): [suma skaičiais]  Sutarties kaina su PVM: [suma skaičiais].   1. **Apmokėjimas** *[7.3.1. punktas]:*   Sutarties kaina bus mokama Mokėjimų žiniaraštyje nustatytomis mokėjimo dalimis, Rangovui įgyvendinus Mokėjimo žiniaraštyje nurodytas etapinio mokėjimo sąlygas.   1. **Sąskaita apmokėjimui:**   A. s. [Rangovo atsiskaitomoji sąskaita]  [Rangovo bankas]  Banko kodas [...]  PVM mokėtojo kodas [...].   1. **Europos Sąjungos fondų (programų) finansavimas** *[11.11.1. punktas]:*   Darbai Europos Sąjungos fondų (programų) lėšomis nefinansuojami. |
| **Atsakomybė** | 1. **Netesybos:**   Laiku neužbaigęs visų Sutartyje numatytų Darbų, Rangovas Užsakovui moka šiuos delspinigius:  1) jeigu vėluojama užbaigti Darbus iki 30 dienų (įskaitytinai) – Rangovas moka 0,01% Sutarties kainos (be PVM) dydžio delspinigius už kiekvieną pradelstą dieną;  2) jeigu vėluojama užbaigti Darbus daugiau nei 31 dieną, tačiau mažiau kaip 60 dienų (įskaitytinai) – Rangovas moka 0,02% Sutarties kainos (be PVM) dydžio delspinigius už kiekvieną pradelstą dieną;  3) jeigu vėluojama užbaigti Darbus daugiau kaip 61 dieną, tačiau mažiau kaip 180 dienų (įskaitytinai)– Rangovas moka 0,04% Sutarties kainos (be PVM) dydžio delspinigius už kiekvieną pradelstą dieną;  4) Rangovui vėluojant užbaigti Darbus ilgiau nei 180 dienų, Rangovui taikoma 2% Sutarties kainos (be PVM) dydžio bauda.   1. **Užsakovui priimtini bankai ir draudimo bendrovės:**   Užsakovui priimtinų bankų ir draudimo bendrovių sąrašai nurodomi Sutarties prieduose. |
| **Baigiamos nuostatos** | 1. **Statinio informacinis modeliavimas** *[2.6. punktas]:*   Netaikomas.   1. **Projektas** *[11.9.2. punktas]:*   OPEX24252 Tarpsisteminių 330 ir 110 kV elektros jungčių su Baltarusijos Respublika demontavimas (11 vnt. OL).   1. **Šalių kontaktiniai duomenys** *[11.10.1. punktas]:*  |  |  | | --- | --- | | Užsakovo:  Karlo Gustavo Emilio Manerheimo g. 8,  LT-05131 Vilnius;  Tel. +370 707 02171;  El. paštas [info@litgrid.eu](mailto:info@litgrid.eu)  A. s. LT242150051000021766  OP Corporate Bank plc Lietuvos filialas  banko kodas 21500  PVM mokėtojo kodas LT100005748413 | Rangovo:  [adresas korespondencijai],  [pašto kodas, miestas];  Tel. [...];  El. paštas [...] | |
| **Papildomos sąlygos** | 1. **Sutarties bendrosios sąlygos papildomos nauja 4.8.6 dalimi:**   4.8.6. Rangovas ir Užsakovas susitaria, kad statinių projektavimo, statinių statybos saugos ir sveikatos koordinatorius (toliau – saugos ir sveikatos koordinatorius) Užsakovo nurodymu skiriamas iš Rangovo deleguotų reikiamą kvalifikaciją turinčių asmenų pagal Rangovų saugaus darbo organizavimo tvarkos aprašo sąlygas.  Rangovas saugos ir sveikatos koordinatoriaus kandidatūrą su saugos ir sveikatos koordinatoriaus sutikimu atlikti šias funkcijas turi pateikti ne vėliau kaip iki tokios pareigos atsiradimo momento pagal Lietuvos Respublikos statybos įstatymo, Lietuvos Respublikos darbuotojų saugos ir sveikatos įstatymo ir kitų teisės aktų nuostatas.  Rangovas įsipareigoja užtikrinti saugos ir sveikatos koordinatoriaus nepriklausomą veikimą vykdant pareigas pagal teisės aktų reikalavimus.   1. **Sutarties bendrųjų sąlygų 5.9.1 p., 5.9.3 p., 5.9.4 p., 5.9.5 p., 6.1 p., 6.2 p. netaikomi.** 2. **Pakeisti Sutarties bendrųjų sąlygų 7.3.1 dalį ir ją išdėstyti taip:**   7.3.1. Sutarties kaina bus mokama po tinkamai pateiktos PVM sąskaitos faktūros abiem Šalim pasirašius Atliktų darbų aktą, pažymą apie atliktų Darbų vertę (tipinė pažymos forma pridedama kaip Sutarties specialiųjų sąlygų priedas) ir mėnesio ataskaitą (tipinė mėnesinės Darbų ataskaitos forma pridedama kaip Sutarties specialiųjų sąlygų priedas). Pagrindas PVM sąskaitai faktūrai išrašyti yra Šalių pasirašytas Atliktų darbų aktas (Sutarties bendrųjų sąlygų 5.9 punktas), o PVM sąskaitoje faktūroje nurodyta suma turi būti proporcinga Atliktų darbų akte užfiksuotiems Darbų kiekiams.   1. **Sutarties bendrųjų sąlygų 7.3.7 p., 7.3.8 p. netaikomi.** 2. **Pakeisti Sutarties bendrųjų sąlygų 8.3 dalį ir ją išdėstyti taip:**   8.3.1. Jei Valstybės duomenų agentūros (www.stat.gov.lt) skelbiamo Statybos sąnaudų elementų kainų indekso „*Visos statybos sąnaudos*“ (toliau – **Indeksas**) reikšmė per 6 mėnesių arba ilgesnį laikotarpį, kuris skaičiuojamas nuo pasiūlymų Pirkimui pateikimo termino pabaigos dienos[[2]](#footnote-3) (arba nuo paskutinio Sutarties kainos perskaičiavimo momento[[3]](#footnote-4) dėl Indekso pokyčio[[4]](#footnote-5), jei Sutarties kaina buvo perskaičiuojama) iki paskutinio Atliktų darbų akto pagal Sutartį sudarymo dienos, pakinta 5 % arba daugiau, bet kurios iš Šalių iniciatyva gali būti perskaičiuojama Sutarties kaina. Sutarties kainos perskaičiavimui naudojamas Valstybės duomenų agentūros skelbiamas Indeksas.  8.3.2. Vėlesnis Sutarties kainos perskaičiavimas negali apimti laikotarpio, už kurį jau buvo atliktas perskaičiavimas.  8.3.3. Sutarties kaina dėl Indekso pasikeitimo perskaičiuojama Rangovui mokėtinas sumas padauginant iš Indekso pokyčio koeficiento, kuris apskaičiuojamas pagal toliau nurodytą formulę:  *K = IPb / IPr*  *Kur: K –Indekso pokyčio koeficientas*  *IPr –Indekso reikšmė laikotarpio pradžioje (i. Pirmo Sutarties kainos (įkainių) peržiūrai taikomas Pirkime galutinių pasiūlymų pateikimo termino pabaigos dieną (mėnesį) apskaičiuotas (skelbtas) Indeksas; ii. Jei buvo atliktas Sutarties kainos (įkainių) peržiūra, taikomas Sutarties kainos (įkainių) perskaičiavimo metu naudotos paskelbto atitinkamo Indekso reikšmės mėnuo).*  *Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.*  *IPb –Indekso reikšmė laikotarpio pabaigoje (Šalies kreipimosi dėl kainos (įkainių) peržiūros tinkamo Akto (kai įgyta tokia teisė pagal Sutarties nuostatas), perskaičiuoti Sutarties kainą (įkainius), gavimo dieną paskutinis žinomas (naujausias) Indeksas).*  8.3.4. Sutarties kainos perskaičiavimu suinteresuota Šalis parengia Rangovui mokėtinų sumų perskaičiavimo aktą (toliau – **Aktas**), kuriame nurodo: Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokytį procentais, Indekso pokyčio koeficientą, perskaičiuotą Sutarties kainą ir perskaičiuotus įkainius (įskaitant Darbų žiniaraštyje nurodytus įkainius), perskaičiuotą sutarties įvykdymo užtikrinimo sumą, perskaičiuotą statybos darbų ir Rangovo civilinės atsakomybės privalomojo draudimo sumą bei kitą perskaičiavimui reikšmingą informaciją. Šalis Aktą pasirašo ir pateikia jį kitai Šaliai. Šalys privalo sudaryti susitarimą dėl Sutarties kainos perskaičiavimo per 1 (vieną) mėnesį nuo tinkamai parengto Akto pateikimo kitai Šaliai. Šis terminas Šalių susitarimu gali būti pratęstas ne ilgiau nei 1 (vieno) mėnesio laikotarpio dėl objektyvių priežasčių (pvz., kai būtina gauti Šalies valdymo organų pritarimus ir pan.).  8.3.5. Kainos peržiūros Indekso reikšmė nurodoma ir taikoma 4 skaičių po kablelio tikslumu (Perskaičiavimo koeficiento reikšmė nurodoma ir taikoma 3 skaičių po kablelio tikslumu).  8.3.6. Rangovui mokėtinos sumos bus perskaičiuojamos tik už tuos Darbus, kurie bus priimti po Sutarties Šalių susitarimo dėl Sutarties kainos (įkainio) peržiūrėjimo įsigaliojimo. Rangovas išrašomose PVM sąskaitose faktūrose nurodo Darbų žiniaraštyje/Rangovo Pirkimo metu pateiktame pasiūlyme nurodytas kainas/įkainius, Konkretaus Indekso pokyčio koeficientą ir jų sandaugos sumą, kurią turi sumokėti Užsakovas.  8.3.7. Jeigu Darbai vėluoja dėl priežasčių, dėl kurių Rangovas neįgyja teisės į Darbų atlikimo termino pratęsimą (arba atleidimą nuo atsakomybės už Darbų atlikimo termino praleidimą), uždelstų statybos darbų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.  8.3.8. Gali būti perskaičiuojama Sutarties kaina (įkainiai) be PVM kaina (įkainiai) tik tiems statybos darbams, kurie nėra faktiškai atlikti ir nurodyti Atliktų darbų akte iki prašymo peržiūrėti Sutarties kainą (įkainius) gavimo dienos, o už kitus, nei statybos darbai, darbus (pavyzdžiui, darbo, Projekto parengimą, inžinerinius (geologinius, geotechninius) tyrimus, projektavimą, dokumentacijos gavimą, statybą leidžiančių dokumentų gavimą, statybos užbaigimą ir pan.) mokėtinos sumos negali būti perskaičiuojamos. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.   1. **Sutarties bendrųjų sąlygų 9.9. punktas netaikomas[[5]](#footnote-6).** 2. Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas įsipareigoja, kad Sutartį vykdys tik tokią teisę turintys asmenys. Už kiekvieną įvykį, kuomet nustatoma, kad Darbai buvo vykdomi neturint teisės verstis atitinkama veikla (pvz., rangovas neturi reikiamo atestato ar pan.), Užsakovas reikalauja 1 000 eurų baudos už kiekvieną pažeidimą. |

**SUTARTIES DOKUMENTAI IR PRIEDAI:**

Vykdydamos šią Sutartį, Šalys vadovausis toliau nurodytais dokumentais, kurie yra suprantami ir aiškinami kaip neatskiriama Sutarties dalis:

LITGRID AB projektavimo ir statybos rangos sutarties specialiosios sąlygos su priedais:

1. Techninė užduotis/projektavimo užduotis:
   1. Techninė užduotis „110 kV OL Didžiasalis-Vydžiai demontavimo darbai“;

arba

1.1 Techninė užduotis „110 kV OL Pabradė-Podolcai demontavimo darbai“;

1. Darbų žiniaraštis:
   1. Darbų žiniaraštis „110 kV OL Didžiasalis-Vydžiai demontavimo darbai“;
   2. Darbų žiniaraštis „110 kV OL Pabradė-Podolcai demontavimo darbai“;
2. Mokėjimo žiniaraštis;
3. Užsakovui priimtinų bankų sąrašas;
4. Užsakovui priimtinų draudimo bendrovių sąrašas;
5. LITGRID AB projektavimo ir statybos rangos sutarties bendrosios sąlygos;
6. Projektuotojo civilinės atsakomybės privalomojo draudimo liudijimo (poliso) kopija;
7. Sutarties įvykdymo užtikrinimas – Banko garantija;
8. Rangovo pasitelkiamų subrangovų sąrašas;
9. Vadovų (vadovaujančių specialistų, pirkimo sutarčiai vykdyti) sąrašas;
10. Perdavimo tinklo objekto statybos/rekonstravimo dokumentacijos aprašas;
11. Perdavimo tinklo įrenginių eksploatavimo reglamentas;
12. Darbų organizavimo ir vykdymo LITGRID AB perdavimo tinklo įrenginiuose tvarkos aprašas;
13. Standartinė grafiko forma;
14. Pažyma apie atliktų darbų vertę;
15. Mėnesinės rangos darbų ataskaitos forma;
16. Trišalės sutarties dėl tiesioginio atsiskaitymo su subrangovu projektas;
17. Pirkimo sąlygos, pirkimo sąlygų paaiškinimai ir patikslinimai;
18. Rango pasiūlymas, pasiūlymo paaiškinimai ir patikslinimai;
19. Pareigų sąrašas;
20. Rizikų valdymo planas;
21. Aplinkosaugos reikalavimų taikymo LITGRID AB veikloje tvarkos aprašas

Jeigu Užsakovas teisės aktų nustatyta tvarka pakeis bet kurį aukščiau prieduose nurodytą vidinį dokumentą (pvz. aprašą), Šalys įsipareigoja, atsižvelgdamos į pirkimus reglamentuojančius teisės aktus, siekti bendro susitarimo dėl tokio dokumento atnaujinimo ir tolesnio naudojimo.

Jeigu tarp aukščiau nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį žemėjančia tvarka jie yra išvardinti aukščiau.

**Tai patvirtindamos,** Šalys pasirašė ir patvirtino šią Sutartį kvalifikuotais elektroniniais parašais.

|  |  |  |  |
| --- | --- | --- | --- |
| **Užsakovo vardu:**  [pareigos, vardas, pavardė]: |  | **Rangovo vardu:**  [pareigos, vardas, pavardė]: |  |

1. Jeigu Sutarties vykdymo metu paaiškėja, kad teisės aktai numato prievolę parengti kito tipo projektą, projektavimo darbai atliekami teisės aktų nustatyta tvarka. [↑](#footnote-ref-2)
2. Pirmai Sutarties kainos peržiūrai taikomas Pirkimo galutinių pasiūlymų pateikimo termino pabaigos dieną (mėnesį) apskaičiuotas (skelbtas) indeksas. [↑](#footnote-ref-3)
3. Paskutinis Sutarties kainos peržiūros momentas laikomas Sutarties Šalių Susitarimo dėl Sutarties kainos (įkainio) peržiūrėjimo įsigaliojimas. [↑](#footnote-ref-4)
4. Jeigu Bendro indekso reikšmė pakinta (padidėja arba sumažėja) daugiau kaip 5 % nuo paskutiniam perskaičiavimui taikyto Bendro indekso reikšmės. [↑](#footnote-ref-5)
5. Išskyrus atvejus, kai toks užtikrinimas privalomas pagal teisės aktų reikalavimus. [↑](#footnote-ref-6)